Uncategorized | Leon von Moltke se blog
Posted in Uncategorized on 12/10/2011| 4 Comments »
Boerneef skryf “die berggans het ‘n veer laat val van die hoogste krans by Woeperdal”.
Ek neem aan daai gans het nie aan hoogtevrees gely nie, want daai krans is BLEDDIE hoog!
Posted in Uncategorized, tagged Breyten Breytenbach on 08/09/2011| 7 Comments »
Vanoggend is ek weer lus vir ‘n bietjie Breyten. Eintlik is ek altyd lus vir Breyten, maar dis ‘n ander saak. Kyk hoe mooi vertel hy van IS in Lewendood:
“mens meet die heelal aan die lengte van jou is
daardie vuurhoutjieland van voorlopigheid
om die lig van die sand te lek
en die duister altyd na truin sal ruik
waar die bome musiek uit die wind kan streel
en hane ’n wagwoord aan die son moet gee”
Posted in Uncategorized, tagged perde on 06/09/2011| 4 Comments »
Ons het mos ‘n beskermengel wat oor ons waghou op die heuwel bokant die dieretuin. Om op te ry in Rivierastraat as die son onder gaan is een van die gesigte wat my altyd sal by bly.
Posted in Uncategorized, tagged Veldbrande on 02/09/2011| 2 Comments »
(ek klink seker al of ek op my ou ramkiekie met nog net een snaar speel, maar veldbrande lê swaar op my hart)
Gister is die volgende waarskuwing gepubliseer:
“The Department of Cooperative Governance and Traditional Affairs in Mpumalanga would like to warn residents in the province that the Highest Fire Danger (FDI) forecast for the fire season to date is expected for today and tomorrow (1 to 2 September 2011). The High Fire Danger Index means the spread of wild fires is very likely throughout the province.”
Ek dink verskriklik baie aan die mense daar en hou styf duim vas dat die hele provinsie nie weer afbrand soos paar jaar gelede nie.
Die skade deur veldbrande veroorsaak (terloops, een kommentator skryf: “I’ve got a feeling this is a return of the Scorched Earth policy, except this time it is not the British doing it.”) in die Noordwes en Vrystaat is meer as wat mens se brein kan inneem en ek verstaan hoekom hulle dit tot ‘n rampgebied verklaar. Hier is ‘n paar aanhalings uit nuusberigte van die afgelope week of wat:
Free State fire death toll rises
“Two more people have died in veldfires in the Free State this week, bringing the number of death so far to three, Working on Fire (WoF) said on Thursday.”
“Hundreds of farm animals have also died in fires which have ravaged the Free State, North West, Limpopo and parts of Gauteng and KwaZulu-Natal, said WoF spokesperson Evelyn John Holtzhausen.”
“He said current estimates of the area that was burnt in the Free State was 117 943ha. The areas that were worst affected were Vredefort 22 000ha, Kroonstad 12 000ha, Zastron 10 000ha and Memel with 8 000ha.”
“In Limpopo, fires had destroyed about 50 000ha of farmland, said WoF.”
NW-brande: Nóg ’n boer kry erg seer
“Nóg ’n boer van Noordwes se toestand is kritiek nadat hy verlede week ernstige brandwonde in verwoestende veldbrande in die provinsie opgedoen het.
Mnr. Pieter Lewis (67) van die Enkelbospad-omgewing naby Koster is verlede Maandag deur vlamme op ’n trekker oorval toe hy en ander boere in die omgewing ’n brand probeer blus het.”
“Die verwoestende veldbrande in Noordwes verlede week is deur sterk winde aangehelp en het minstens 286 600 ha weiding vernietig.
Mnre. Ian Vosloo (45), ’n boer, en die twee plaaswerkers, mnr. Shadrock Moeto (29) en ene Nsakisan, is aan brandwonde dood. Agri Noordwes probeer nou in samewerking met die provinsiale departement van landbou dat sekere gebiede in die provinsie tot rampgebied verklaar word sodat boere vir staatshulp kan kwalifiseer. ”
Die Vosloos boer naby Groot Marico (net anderkant my plekkie) en Koster is weer die dorp net voor mens Swartruggens kry. Naby naby naby aan ons.
Kom ons skryf die hektare wat afgebrand het in “taal” wat makliker is om aan te dink:
‘n vierkant van 286 000 hektaar is meer as 500km lank en 500km breed.
Dink daaraan dat jy van Kaapstad tot by George ry en van George af Colesberg toe, daarvan na Calvinia en uiteindelik terug Kaapstad toe. Die area binne jou roete is alles afgebrand (en dis nog steeds aansienlik minder as 286 000 hektaar!!)
Posted in Uncategorized on 01/09/2011| 7 Comments »
(Susan Moll 30/11/1952-1/9/2011)
Vaarwel skoonsus. Mag jy nou rus en vrede vind en weer kan lag en werskaf.